Alloraphes

Alloraphes er en slekt av biller som tilhører gruppen perlebiller (Scydmaeninae) som nå blir regnet til familien kortvinger (Staphylinidae). De er rovdyr som har spesialisert seg på midd.

Utseende 
Små (1-2 millimeter), mørke, blanke biller, fint hårete. Antennene er lengre enn hode + thorax, slanke, de tre ytterste leddene er tykkere og danner en smal klubbe. Hodet er stort, rundet, med ganske små fasettøyne. Det er ikke påfallende innsnevret bak. Pronotum er hvelvet, rundt, uten påfallende groper, hos mange arter med påfallende kraftig, oppstående behåring. Dekkvingene er ovale, hver dekkvinge har en dyp lengdegrop ved roten, blanke. De dekker hele bakkroppen. Lårene, særlig framlårene, er tykke og kølleformede, beina ellers slanke.

Levevis 
Perlebillene er rovdyr som stort sett lever av midd, spesielt pansermidd (Oribatida). Disse har et meget hardt skall og perlebillene har organer på frambeina for å holde byttet fast, og munndeler som passer til å borre eller sage seg gjennom middenes skall.

Utbredelse 
Slekten er utbredt i den neotropiske økosonen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger, Staphylinidae Latreille, 1802
 Underfamilien perlebiller, Scydmaeninae
 Stammen Glandulariini
 Slekten Alloraphes Franz, 1980
 Alloraphes bolivarensis Franz, 1988
 Alloraphes cayennensis Jałoszyński, 2020
 Alloraphes chiapasensis Franz, 1994
 Alloraphes dentatus Jałoszyński, 2013
 Alloraphes ecuadoranus Jałoszyński, 2020
 Alloraphes iyonolanus Jałoszyński, 2020
 Alloraphes jamaicae Franz, 1980
 Alloraphes lenkoi Franz, 1980
 Alloraphes magnus (Franz, 1980)
 Alloraphes myrmecophilus Franz, 1980
 Alloraphes opticus Jałoszyński, 2020
 Alloraphes peckorum Jałoszyński, 2013
 Alloraphes peruanus Franz, 1980
 Alloraphes yucatani Franz, 1994

Referanser

Eksterne lenker 
 

Perlebiller
Dyr formelt beskrevet i 1980
Dyr formelt beskrevet av Herbert Franz